Zahtjev za sklapanje upravnog ugovora za odgodu plaćanja ili obročnu otplatu duga za javna davanja - komunalnu naknadu, komunalni doprinos i spomeničku rentu
Zahtjev za sklapanje upravnog ugovora odnosi se na mogućnost sklapanja upravnog ugovora radi namirenja dospjelog duga za javna davanja (komunalnu naknadu, komunalni doprinos ili spomeničku rentu), u cijelosti ili djelomično. Prijedlog za sklapanje upravnog ugovora, može podnijeti porezni obveznik fizička ili pravna osoba. Upravni ugovor podrazumijeva obročno plaćanje dospjelog duga javnog davanja (u više mjesečnih rata - ali najdulje na rok od 24 mjeseca), uz daljnji obračun zakonskih zateznih kamata na reprogramiranu glavnicu
 
Upravni ugovor ne može se sklopiti s poreznim obveznikom čiji je račun blokiran od strane drugih vjerovnika i/ili protiv kojega se provodi postupak utvrđivanja zlouporabe prava u porezno - dužničkom odnosu. Također, upravni ugovor ne može se sklopiti za javno davanje koji je već bio predmetom raskinutog upravnog ugovora, za dug za koji je sklopljen upravni ugovor ili za dug koji je obuhvaćen reprogramom.

Zakonska obveza
Opći porezni zakon (“Narodne novine” broj 115/16, 106/18, 121/19, 32/20, 42/20, 114/22)

Procijenjeno vrijeme za obradu
· 30 dana


Način predavanja zahtjeva

Zahtjev se predaje na obrascima za građane, fizičke osobe ili pravne osobe.
· osobno u pisarnicu na adresi Grad Osijeka, Osijek, F. Kuhača 9 (ponedjeljak - petak od 8,00 15,30 h)
· poštom na adresu: Grad Osijek, Upravni odjel za komunalno gospodarstvo, promet i mjesnu samoupravu, Osijek, F. Kuhača 9
· e-mailom naknade@osijek.hr 
Potrebni dokumenti
· Instrument osiguranja plaćanja (neopozivu garanciju banke, založno pravo na nekretninu, bjanko zadužnicu potpisanu od strane solventnog jamca platca, jamstvo druge osobe čija imovina odgovara visini poreznog duga),
· Potvrda ili pregled duga Fine iz Očevidnika osnova za plaćanje
· Suglasnost za korištenje osobnih podataka u svrhu sklapanja upravnog ugovora
Pristojba
· 2,65 EUR (tar.br.1. Tarife upravnih pristojbi uz Zakon o upravnim pristojbama) u državnim biljezima ili uplatom izravno na račun. Podaci za uplatu su:
PRIMATELJ: Grad Osijek
IBAN: HR 5023600001831200002
MODEL: HR68
POZIV NA BROJ PRIMATELJA: 5703-OIB podnositelja zahtjeva
OPIS PLAĆANJA: Upravna pristojba za-
OBAVEZNO : priložiti dokaz o uplati

Predajom zahtjeva za sklapanje upravnog ugovora na pripadajućem obrascu  suglasan sam da se navedeni osobni podaci temeljem EU Opće uredbe o zaštiti podataka (GDPR) koriste isključivo u navedenu svrhu, čuvaju u tajnosti bez distribucije, objavljivanja i davanja trećoj strani na korištenje.


Ime i prezime 

_________________
